b'\n_START_ARTICLE_\nRisto Vuorimies\n_START_PARAGRAPH_\nRisto Vuorimies (s. 3. huhtikuuta 1948) on suomalainen valokuvaaja, muusikko ja musiikkitoimittaja._NEWLINE_Vuorimies on kuvannut levyjen kansia Love Recordsin artisteille ja yhtyeille, esimerkiksi Hurriganesille, Dave Lindholmille, Rauli Badding Somerjoelle ja Mikko Alatalolle. _NEWLINE_1970-luvun alussa Vuorimies opiskeli valokuvausta Tukholmassa ruotsalaisen Anders Petersenin johdolla. Opiskelutoverinsa Ben Kailan kanssa Vuorimies kuvasi tuolloin ruotsinsuomalaisia maahanmuuttajia, ja parikymment\xc3\xa4 vuotta my\xc3\xb6hemmin kuvista koottiin valokuvateos Siirtosuomalainen (Musta Taide, 1994). Se sai valtionpalkinnon._NEWLINE_Vuorimies on j\xc3\xa4senen\xc3\xa4 vuonna 1973 perustetussa SAFTRA-valokuvaosuuskunnassa, jonka muut j\xc3\xa4senet ovat Ben Kaila, Timo Kelaranta, Matti Koivum\xc3\xa4ki ja Veli-Heikki Uusitupa._NEWLINE_Vuorimies on suuri kuubalaisen musiikin yst\xc3\xa4v\xc3\xa4 ja h\xc3\xa4n on laulanut ja soittanut Septeto Son -yhtyess\xc3\xa4 sek\xc3\xa4 tehnyt radio-ohjelmia nimell\xc3\xa4 Pap\xc3\xa1 Montero.'